**Ο ΜYKHNAΪΚΟΣ ΠΟΛΙΤΙΣΜΟΣ**

**Ταυτότητα**: Ο πολιτισμός που αναπτύχθηκε στην ηπειρωτική Ελλάδα το 1600 – 1100 π.Χ. και πήρε το όνομά του από το σημαντικότερο κέντρο, τις Μυκήνες.

**Αρχαιολόγος**: Ερρίκος Σλήμαν

**Πολιτική οργάνωση**: Ο μυκηναϊκός κόσμος διαιρείται σε μικρές επικράτειες /κρατίδια γύρω από κάποιο μεγάλο **κέντρο** (Μυκήνες, Άργος, Τίρυνθα, Πύλος, Θήβα).

**Ανάκτορα**

 χτισμένα στην κορυφή οχυρωμένων ακροπόλεων

 τα διοικητικά κέντρα των διαφόρων επικρατειών

**Σχέση με το μινωικό πολιτισμό**

Αφομοίωσαν γόνιμα από τη μινωική Κρήτη τεχνολογικά επιτεύγματα, μορφές τέχνης και την ιδέα της γραφής.

**Πρωτοτυπία Μυκηναίων**

Μνημειακή αρχιτεκτονική: κυκλώπεια τείχη – θολωτοί τάφοι.

**Λόγοι ανάπτυξης**

 η επίδραση του μινωικού πολιτισμού

 η ανάπτυξη ναυτιλίας και εμπορίου εξάπλωση στη Μεσόγειο,

θαλασσοκράτορες, ίδρυση αποικιών και εμπορικών σταθμών.

**Συνεκτικά στοιχεία**: γλώσσα, θρησκεία, κοινωνική οργάνωση

**Κοινωνική οργάνωση**

Αυστηρή κοινωνική ιεραρχία: άναξ – αυλικοί - ιερατείο – δήμοι (οργανωμένοι σε χωριά, γεωργοί, κτηνοτρόφοι, τεχνίτες) – δούλοι

**Γραφή**

Γραμμική Γραφή Β: αποκρυπτογραφήθηκε από τους Τσάντγουικ και Βέντρις

 ελληνική γλώσσα

 συλλαβική γραφή = κάθε σύμβολο αποδίδει μία συλλαβή

 εξειδικευμένοι γραφείς, για καταγραφή προϊόντων

 εξαφάνιση της γραφής αυτής μετά την πτώση των ανακτόρων το 1200 π. Χ.

**Αιφνίδια κάμψη της μυκηναϊκής δύναμης το 1200 π. Χ.**

 καταστροφή ανακτόρων, ακροπόλεων και οικισμών και εξαφάνιση Γραμμικής Β

 Υποθέσεις για τους λόγους της καταστροφής: κάθοδος Δωριέων, εσωτερικές αναταραχές, αναστάτωση από τις επιθέσεις των «λαών της θάλασσας»

**ΜΥΚΗΝΑΪΚΗ ΘΡΗΣΚΕΙΑ ΚΑΙ ΤΕΧΝΗ**

**Η θρησκεία**

 κυρίαρχη μυκηναϊκή θεότητα η «Κυρία Πότνια»

 Στο μυκηναϊκό πάνθεον εμφανίζονται οι περισσότεροι Έλληνες θεοί της 1ης χιλιετίας

 λατρεία θεοτήτων σε μικρά ιερά

**Η τέχνη:** έντονη μινωική επίδραση

1. **Αρχιτεκτονική**

 **«Κυκλώπεια τείχη»**: γιγάντια τείχη που οχυρώνουν τα ανάκτορά τους χτισμένα σε υψώματα.

 **Μυκηναϊκά ανάκτορα:** έχουν πιο απλό σχέδιο σε σχέση με τα μινωικά

(η έδρα του ηγεμόνα το μέγαρο: αυλή/ προθάλαμος/ κύριο δωμάτιο με την εστία στο κέντρο και το θρόνο του άνακτα)

 **θολωτοί τάφοι** (ο «θησαυρός του Ατρέα», ο «τάφος της Κλυταιμνήστρας»): μακρύς διάδρομος με λίθινους τοίχους που καταλήγει σε κυκλικό θάλαμο με θολωτή οροφή, μετά την ταφή σκεπάζεται κ μοιάζει με χαμηλό λόφο

 **λακκοειδείς τάφοι** με επιτύμβιες στήλες: βαθιοί λάκκοι παραλληλόγραμμου σχήματος για περισσότερες από μία ταφές. Η στέγη τους ήταν από πλάκες τοποθετημένες πάνω σε ξύλινα δοκάρια. Σκεπάζονταν με χώμα μέχρι την επιφάνεια του εδάφους.

1. **Ζωγραφική και κεραμική**: τοιχογραφίες και αγγεία *εικονιστικού ρυθμού* (παραστάσεις)
2. **Μεταλλοτεχνία**: κοσμήματα από χρυσό, ασήμι – πολύτιμα αντικείμενα, π.χ. σκεύη (χρυσά κύπελλα), χρυσές προσωπίδες, ξίφη και εγχειρίδια. Μαρτυρούν το μεγάλο πλούτο και τη δύναμη των Μυκηναίων βασιλιάδων.

**ΕΡΓΑΣΙΕΣ**

1. Δείτε το βίντεο από την Εκπαιδευτική Τηλεόραση της ΕΡΤ και απαντήστε στις εξής ερωτήσεις:

α. Πώς λειτουργούσε ο στρατός;

β. Ποια η θέση της γυναίκας στη μυκηναϊκή κοινωνία; <http://photodentro.edu.gr/v/item/video/8522/517>

1. Δείτε τα μυκηναϊκά ευρήματα από το Εθνικό Αρχαιολογικό Μουσείο και καταγράψτε το είδος του καθενός, μαζί με τον αριθμό του εκθέματος.

π.χ. επιτύμβια στήλη (1428)

<http://www.namuseum.gr/collections/prehistorical/mycenian-gr.html>